Diari Oficial de la Generalitat Valenciana


Sumari del DOGV 9865, del 06-06-2024 (2024/5166)

Extracte de la Resolució de 31 de maig de 2024, del director de l'Agència Valenciana de Seguretat i Resposta a les Emergències, per la qual es convoquen, per a l'any 2024, subvencions per al finançament dels gastos derivats de l'adquisició de mitjans materials destinats als ajuntaments de la Comunitat Valenciana que disposen de cos de policia local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5166


Data del document
:   31-05-2024

Organisme emissor
:   Agència Valenciana de Seguretat i Resposta a les Emergències

Tipus de document
:   Extracte

Anàlisi jurídica

 Descriptors 

:   * ajuda pública
    * policia local

Extracte de la Resolució de 31 de maig de 2024, del director de l'Agència Valenciana de Seguretat i Resposta a les Emergències, per la qual es convoquen, per a l'any 2024, subvencions per al finançament dels gastos derivats de l'adquisició de mitjans materials destinats als ajuntaments de la Comunitat Valenciana que disposen de cos de policia local. [2024/5166]  
   
  
BDNS (identif.):764981  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/764981)  
  
Primer: Beneficiaris  
 Podran obtindre la condició de beneficiaris de la subvenció regulada en esta disposició, els ajuntaments de la Comunitat Valenciana que disposen de cos de policia local.  
 Les entitats beneficiàries de les subvencions hauran de reunir els requisits que els afecten dels establits en l'article 13 de la Llei 38/2003, de 17 de novembre, general de subvencions.  
  
Segon: Finalitat  
Convocar, per a l'exercici 2024, les subvencions en règim de concurrència competitiva, per al finançament dels gastos derivats de l'adquisició de mitjans materials destinats als ajuntaments de la Comunitat Valenciana, amb població fins a 75.000 habitants, que disposen de cos de policia local, les bases reguladores del qual han sigut aprovades per Decret 29/2018, de 25 d'octubre, del president de la Generalitat.  
  
  
Tercer: Bases reguladores  
Decret 29/2018, de 25 d'octubre, del president de la Generalitat, pel qual s'establixen i aproven les bases reguladores de subvencions per al finançament dels mitjans materials destinats als ajuntaments de la Comunitat Valenciana que disposen de cos de policia local.  
  
https://dogv.gva.es/es/eli/es-vc/d/2018/10/25/29/  
  
Quart. Import   
La quantia de l'import global màxim destinat a finançar les subvencions objecte de la present convocatòria ascendix a 355.500,00 € (tres-cents cinquanta-cinc mil cinc-cents euros) amb càrrec al capítol VII, línia de subvenció S0410, del programa 222A00, Seguretat pública: policia de la Generalitat i policia local, del pressupost de l'Agència Valenciana de Seguretat i Resposta a les Emergències per a l'exercici 2024.  
D'esta quantitat se'n destinaran:  
200.000 euros per a subvencionar els gastos realitzats en la compra de jupetins antibales, i 155.500 euros per a subvencionar els gastos realitzats en la compra d'emissores de la xarxa COMDES.  
D'acord amb el que establix l'article 4.2 de les bases reguladores d'esta subvenció, el percentatge màxim de subvenció s'establix en funció del nombre d'habitants dels municipis amb cos de policia local, de la següent manera:  
Per a municipis:  
Fins a 20.000 habitants: 80 %  
Amb més de 20.000 habitants fins a 50.000: 70 %  
Amb més de 50.000 habitants fins a 75.000: 60 %  
  
Cinqué. Termini de presentació de sol·licituds  
1. El procediment per a la presentació i tramitació de sol·licituds serà telemàtic i cada entitat podrà presentar una única sol·licitud a la present convocatòria de subvencions.  
2. Les sol·licituds es podran presentar en el termini de dos mesos, a comptar de l'endemà de la publicació de la present convocatòria. L'incompliment de l'esmentat termini donarà lloc a l'exclusió de la convocatòria.  
  
Sisé. Altres Dades  
Seran subvencionables els gastos realitzats en l'adquisició d'emissores de la xarxa COMDES per a ús policial, així com els gastos realitzats en l'adquisició de jupetins antibales, efectuats durant el període comprés entre l'1 de gener de 2024 i el dia de finalització del termini de presentació de sol·licituds.  
  
València, 31 de maig de 2024. El director de l'Agència Valenciana de Seguretat i Resposta a les Emergències: Javier Montero Hernández.